**DOCUMENTAȚIA DE ATRIBUIRE**

a contractelor privind achiziția publică de mică valoare de serviciilor de consultanță în cadrul procesului de investigare a modului de organizare și desfășurare a privatizării și concesionării proprietății publice de stat începând cu anul 2013.

**Servicii de consultanță, cod CPV 79111000-5**

**Chișinău, 2019**

1. **OBIECTUL CONTRACTELOR**

**Denumirea contractelor de achiziție:**

* *contract privind achiziția publică de valoare mică a serviciilor de consultanță în materie de evaluare a modului de pregătire și desfășurare a înstrăinării acțiunilor deținute de stat în compania „Tutun-CTC” S.A.*
* *contract privind achiziția publică de valoare mică a serviciilor de consultanță în materie de evaluare a modului de pregătire și desfășurare a privatizării Î.S. Compania Aeriană „Air Moldova”*
* *contract privind achiziția publică de valoare mică a serviciilor de consultanță în materie de evaluare a modului de pregătire și desfășurare a concesionării Î.S. „Gările și Stațiile Auto”*

**Descrierea serviciilor ce vor fi achiziționate:** contractele constau în achiziționarea serviciilor de consultanță pentru evaluarea procedurilor expuse *supra,* prin semnarea unor contracte de prestări servicii cu patru consultanți individuali sau operatori economici care vor asigura patru consultanți responsabili cu acordarea consultanței de specialitate Comisiei speciale de anchetă și elaborarea unui raport de evaluarea până la data de 30 septembrie 2019.

**Durata contractului:** serviciile prestate vor fi contractate până la data de 30 septembrie 2019, aceasta fiind și data limită pentru prezentarea livrabilelor.

**Criteriul aplicat pentru stabilirea ofertei câștigătoare:** ofertele câștigătoare vor fi *„ofertele cele mai avantajoase din punct de vedere economic”* pe baza criteriului cel mai bun raport calitate-preț.

**Eligibilitatea ofertanților:** va fi stabilită în conformitate cu prevederile art. 18 din Legea nr. 131 din 03.07.2016 privind achizițiile publice.

**Sursa alocaţiilor bugetare/sursa de finanțare:** Bugetul Parlamentului Republicii Moldova pentru anul 2019 –150000 lei (fără TVA).

**Condițiile de plată.** Plata se va face într-o singură tranșă după prestarea integrală a serviciilor și verificarea corespunderii acestora.

1. **CONDIȚIILE GENERALE CU PRIVIRE LA PRESTAREA SERVICIILOR**

În temeiul art. 34 din Regulamentul Parlamentului, Parlamentul prin Hotărârea nr. 51 din 18 iunie 2019 a constituit Comisia de anchetă pentru analiza modului de organizarea și desfășurare a privatizării și concesionării proprietății publice începând cu anul 2013.

Comisia de anchetă ca urmare a evaluărilor realizate a decis asupra necesităților atragerii în cadrul activității comisiei a unor consultanți sau companii de consultanță care să realizeze evaluarea procedurilor de privatizare/concesionare și a altor activități aferente acestui proces. Totodată, reieșind din unele circumstanțe obiective Comisia a decis evaluarea următoarelor proceduri:

* *Înstrăinarea acțiunilor deținute de stat în compania „Tutun-CTC” S.A.*
* *Privatizarea Î.S. Compania Aeriană „Air Moldova”;*
* *Parteneriatul public-privat „Privind modernizarea și eficientizarea activității Î.S. Gările și Stațiile Auto”.*

Consultanții vor acorda asistență Comisiei speciale de anchetă pe perioada contractului, vor elabora și prezenta până la data limită rapoarte cu privire evaluarea procedurilor expuse *supra*.

În activitatea lor consultanții vor depune toate diligențele pentru asigurarea unui nivel calitativ al serviciilor corespunzător deontologiei profesionale și rezultatului urmărit.

**Asigurarea confidențialității.** Toate datele și informațiile cunoscute în cadrul activității de evaluare a modului de organizare a privatizării și concesionării proprietății publice de stat pot fi utilizate doar în legătură cu executarea acțiunilor descrise în prezentul caiet de sarcini. Consultanții selectați la momentul semnării contractelor de achiziții vor semna și un angajamentul de confidențialitate (anexa nr. 1).

1. **CONDIȚII SPECIFICE CU PRIVIRE LA PRESTAREA SERVICIILOR**

Se urmărește achiziționarea de servicii de consultanță pentru evaluarea modului de organizare și desfășurare a privatizării și concesionării unor obiective proprietate publică de stat:

* **1 consultant** care va analiza modul în care s-au înstrăinat acțiunile deținute de stat în compania „Tutun-CTC” S.A. (inclusiv evaluarea modului în care au fost respectate prevederile contractuale la etapa post-privatizare);
* **1 consultant** care va analiza modul în care s-a privatizat Î.S. Compania Aeriană „Air Moldova” (inclusiv evaluarea modului în care au fost respectate prevederile contractuale la etapa post-privatizare);
* **1 consultant** care va analiza modul în care s-a concesionat Î.S. Gările și Stațiile Auto (inclusiv evaluarea modului în care au fost respectate prevederile contractuale la etapa post-concesionare).

**Obiectivele principale:**

* Exercitarea controlului asupra procedurii de privatizare/concesionare a bunurilor proprietății publice de stat.
* Evaluarea contractelor de privatizare/concesionare a bunurilor proprietății publice de stat, corespunderea acestora cu prevederile legale.
* Analiza conformității operațiunilor economico-financiare în procesul desfășurării privatizării și concesionării proprietății publice de stat.

**Conținutul activității de consultanță:**

* controlul legalităţii şi corectitudinii procedurale a acţiunilor desfășurate în cadrul privatizării/concesionării proprietății publice de stat;
* informaţiile financiare şi non-financiare vor fi supuse controlului pentru a se constata legalitatea, conformitatea legală şi eligibilitatea acţiunilor întreprinse;
* examinarea regulilor de desfășurare a privatizării și concesionări pentru fiecare categorie sau tipuri de bunuri proprietate publică de stat supuse privatizării/concesionării;
* analizarea documentelor aprobate în procesul desfășurării privatizării/concesiunii proprietății publice de stat;
* verificarea în detaliu a sumelor transferate la bugetul de stat în procesul desfășurării privatizării/concesionării proprietății publice de stat.

1. **PRINCIPALELE RESPONSABILITĂȚI ALE CONSULTANȚILOR**
2. **Organizațional**

* Organizează și sistematizează materialele recepționate din partea achizitorului și a altor autorități publice astfel încât și își faciliteze înțelegerea proiectului;
* Elaborează propriul plan de lucru pe care îl coordonează cu membrii Comisiei speciale de anchetă;
* Colaborează și își coordonează activitatea cu membrii Comisiei speciale de anchetă.

1. **Responsabilități specifice**

* Acordă asistență Comisiei speciale de anchetă pe întreaga durată de activitate a contractului;
* Analizează cadrul normativ aplicat în cadrul procedurii de privatizare/concesionare;
* Analizează, din prisma cadrului normativ, conformitatea acțiunilor întreprinse în cadrul procedurii de privatizare/concesionare;
* Analizează, din prisma expertizei sale, oportunitatea soluțiilor selectate și a deciziilor aprobate în cadrul procedurii de privatizare/concesionare;
* Elaborează, în colaborare cu membrii Comisiei speciale de anchetă, raportul final de evaluare, în conformitate cu structura descrisă în prezenta documentație;
* Oferă, ca urmare a evaluării realizate, recomandări cu privire la necesitatea îmbunătățirii cadrului normativ în materie de privatizări și concesionări;
* Informează Comisia specială de anchetă asupra oricărei probleme întâmpinate în realizarea oricărei dintre responsabilități.

1. **CERINȚE MINIME PENTRU CONSULTANȚI**

* Studii superioare în domeniul juridic, economic, finanțe sau contabilitate;
* Experiență de minim 5 ani în domeniul privatizărilor, parteneriatelor publice-private, expertizei juridice, evaluării, auditului, inspecției financiare, investigațiilor sau în alte domenii de activitate relevante proiectului în cauză;
* Experiență în elaborarea unor rapoarte similare cu cele solicitate în cadrul proiectului.

1. **DOCUMENTELE OBLIGATORII**

* **Oferta financiară;**
* **CV-ul consultantului** (model Europass, datat și semnat pe fiecare pagină) din care rezultă experiența profesională specifică;
* **Copia diplomelor de licență/master și a certificatelor de perfecționare.**

*Neprezentarea tuturor acestor documente atrage descalificarea ofertantului.*

1. **EVALUAREA OFERTELOR**

|  |  |  |  |  |
| --- | --- | --- | --- | --- |
| **Criterii de evaluare a ofertelor** | **Nr.** | **Criteriul** |  | **Punctaj** |
| **1** | **Adecvarea la scopul selecției** | **Studii superioare în domeniul solicitat** | **10** |
| **Diplomă de master în domeniul solicitat** | **5** |
| **Forme de perfecționare în domeniul solicitat** | **5** |
| **2** | **Participarea la elaborarea unor rapoarte similare** | **Min. 1** | **5** |
| **˃ 1** | **10** |
| **3** | **Experiență profesională în domeniul privatizărilor, parteneriatelor publice-private, expertizei juridice, auditului, inspecției financiare, investigațiilor sau în alte domenii de activitate relevante** | **5 ani** | **15** |
| **˃ 5 ani** | **20** |
| **4** | **Oferta financiară\*** |  | **Maxim 30** |
| **Punctaj maxim realizabil** | | | **100** |

**\*** Punctajul pentru oferta financiară se acordă astfel:

1. Pentru cel mai scăzut dintre prețuri se acordă punctaj maxim alocat, respectiv 30 de puncte.
2. Pentru celelalte prețuri, punctajul se acordă astfel:

* Pf(n) = (preț minim/preț ofertă) x 30
* Unde: Pf(n) – punctajul ofertei financiare evaluate;
* Preț minim – prețul cel mai mic ofertat;
* Preț ofertat – prețul ofertat pentru care se calculează punctajul.

1. **STRUCTURA RAPORTULUI**
2. **Argumentarea juridică:**

- **etapa pre-anunț** de pregătire a privatizării/concesiunii, modul de evaluare a bunului supus privatizării, modul de definire a cerințelor.

**- etapa de anunț/pre-tender:** promovarea anunțului prin mijloacele de informare în masa, procedura evaluării ofertelor din punct de vedere financiar și calitativ; selectarea câștigătorului.

- **etapa post-semnare contract:** respectarea condițiilor contractului, respectarea angajamentelor părților contractante, executarea lucrărilor/serviciilor - calitate, respectarea costurilor, respectarea termenilor de timp.

**- condiții specifice** care au influențat procesul de privatizare/concesionare: d.e. modificare cadrului legal la momentul anunțului, care au facilitat deciziile de privatizare/concesionare pentru părțile implicate. Consultanții trebuie să evalueze dacă au fost sau nu respectate toate procedurile legale.

**2. Argumentarea economică:**

- **oportunitatea financiar-economică:** era decizia de privatizare/concesiune o soluţie optimă pentru Guvern sau scopul putea fi atins prin alte mijloace;

- **criteriile tehnice de participare**: studiul de fezabilitate prezentat de ofertant, analiza corespunderii studiului criteriilor prevăzute de lege şi existența conflictelor de interese între autorii studiului şi factorii decizionali la momentul pregătirii deciziilor de privatizare/concesionare;

- **gradul de implementare**: consultantul va analiza modul în care au fost respectate condițiile contractuale post privatizare sau post-concesiune, respectarea de către concesionarul/beneficiarul privatizării a angajamentelor prevăzute în contractul semnat cu autoritățile responsabile ale statului.

**3. Concluzii finale și recomandări:**

**- evaluarea rezultatului privatizării/concesionării:** determinareaavantajului sau dezavantajului interesului public, determinarea avantajului sau dezavantajului intereselor private și confruntarea rezultatelor;

**- definirea gradului de responsabilitate:** stabilirea persoanelor responsabile de rezultatul obținut, stabilirea existenței prejudiciului suportat de stat.

Raportul se va încheia cu recomandările Consultantului: (a) cu privire la modificările care necesită a fi operate la legislația în vigoare, (b) cu privire la sesizarea organelor de drept pentru fiecare caz evaluat, inclusiv în privința funcţionarilor publici implicați în cazurile evaluate, și (c) stabilirea necesității rezilierii contractului de concesiune/privatizare pe cazurile evaluate.

**Dreptul de proprietate.** Raportul şi documentele relevante care îl însoţesc vor deveni proprietatea Beneficiarului. Contractantul va furniza aceste documente pe suport de hârtie. Raportul menționat va fi datat şi semnat de către Contractant .

După recepția de către Beneficiar, raportul devine proprietate a Beneficiarului, care îşi rezervă dreptul de utilizare ulterioară a acestuia, Contractantul neputându-l folosi, transmite sau comunica altcuiva decât Beneficiarului.

Anexa nr. 1

**ANGAJAMENT DE CONFIDENȚIALITATE**

Subsemnatul (Subsemnata)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat(ă)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identificată cu buletinul seria\_\_\_\_, nr.\_\_\_\_\_ din \_\_ \_\_\_\_\_\_\_, contractat pentru prestarea serviciilor de consultanță în materie de evaluare a modului de pregătire și desfășurare a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mă angajez să respect întocmai obligațiile de confidențialitate ce îmi revin cu privire la evidența, utilizarea și păstrarea informațiilor, datelor și documentelor la care voi avea acces, inclusiv după încetarea activităților ce presupun accesul la aceste informații.

Sunt conștient(ă) că, în cazul în care voi încălca prezentul angajamentul de confidențialitate, sunt pasibil de răspundere juridică.

Data Semnătura \_\_\_\_\_\_\_\_\_\_\_ \_\_\_\_\_\_\_\_\_\_\_\_\_